Diari Oficial de la Generalitat Valenciana


Sumari del DOGV 4772, del 10-06-2004 (2004/5529)

RESOLUCIÓ de 19 de maig de 2004, de la Direcció General d'Energia de la Conselleria d'Infrastructures i Transport de la Generalitat Valenciana, per la qual s'atorga a Iberdrola Distribución Eléctrica, SAU, autorització administrativa i s'aprova el projecte d'execució per a la nova subestació transformadora de 132/20 kV, denominada ST Barxell, situada en el polígon industrial sud, partida de Sembenet, en el terme municipal d'Alcoi, en la província d'Alacant.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4772

Data del DOGV
:   10-06-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/5529


Data del document
:   19-05-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Alcoi
    * empresa privada
    * indústria elèctrica

RESOLUCIÓ de 19 de maig de 2004, de la Direcció General d'Energia de la Conselleria d'Infrastructures i Transport de la Generalitat Valenciana, per la qual s'atorga a Iberdrola Distribución Eléctrica, SAU, autorització administrativa i s'aprova el projecte d'execució per a la nova subestació transformadora de 132/20 kV, denominada ST Barxell, situada en el polígon industrial sud, partida de Sembenet, en el terme municipal d'Alcoi, en la província d'Alacant. [2004/E5529]
  
Vistos els escrits presentats per Iberdrola Distribución Eléctrica, SAU, els dies 27 de gener de 2003 i 27 de febrer de 2004, davant del servici competent en matèria d'energia d'Alacant, en els quals sol·licita que se li concedisca, respectivament, autorització administrativa i aprovació del projecte d'execució per a una subestació transformadora de 132/20 kV, denominada ST Barxell, situada en el polígon industrial sud, partida Sembenet, en el terme municipal d'Alcoi (Alacant). Al mencionat segon escrit, s'adjuntaven dos exemplars del projecte tècnic per a l'execució de la citada instal·lació, firmats per l'enginyer industrial Iñaki Uliarte Ranea i visats pel Col·legi Oficial d'Enginyers Superiors Industrials de la Comunitat Valenciana el dia 22 de gener de 2004.
  
Vist que el dia 28 de juliol de 2003, es va publicar en el Butlletí Oficial de la Província d'Alacant, l'anunci corresponent a la informació pública prevista en l'article 125 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i al que preceptua el Decret 162/1990, de 15 d'octubre, del Consell de la Generalitat Valenciana, sobre Impacte Ambiental. D'acord amb la documentació que hi ha en l'expedient, no s'han presentat al·legacions a la mencionada sol·licitud dins del termini establit reglamentàriament.
  
Vist l'informe tècnic, de 12 de maig de 2004, emés per la Unitat Territorial d'Energia d'Alacant i remissió de l'expedient de 13 de maig de 2004.
  
Atés que, amb data 20 d'abril de 2004 (Registre d'eixida 03.05.2004), la Conselleria de Territori i Habitatge va formular declaració d'impacte ambiental acceptable i les prescripcions que s'arrepleguen en la part dispositiva de la present resolució.
  
Atés que, d'acord amb l'article 38 del Reial Decret 1955/2000, les instal·lacions l'autorització de les quals se sol·licita constituïxen instal·lacions de distribució elèctrica.
  
Vist que Iberdrola Distribución Eléctrica, SAU, està inscrita definitivament en la secció 1a del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Comerç i Turisme.
  
Atés que, d'acord amb el projecte presentat, la finalitat sol·licitada és satisfer les necessitats de demanda d'energia en la zona d'Alcoi (Alacant), amb garanties de seguretat i regularitat, i facilitar les operacions d'explotació i manteniment.
  
Atés que s'han complit els tràmits previstos en la legislació aplicable a la sol·licitud, esta Direcció General d'Energia, resol:
  
Primer
  
Atorgar a Iberdrola Distribución Eléctrica, SAU, autorització administrativa per a la construcció de les instal·lacions elèctriques de distribució corresponents a la subestació transformadora, denominada ST Barxell, situada en el polígon industrial sud, partida de Sembenet, en el terme municipal d'Alcoi, en la província d'Alacant, les característiques principals de la qual són:
  
Sistema de 132 kV amb 4 posicions.
  
Sistema de 20 kV amb esquema de simple barra amb 12 cel·les.
  
Un transformador 132/20 kV de 30 MVA.
  
Segon
  
Aprovar el projecte tècnic d'execució de la subestació citada en el punt primer de la present resolució, i habilitar el titular d'esta a la construcció de la instal·lació projectada.
  
La present resolució queda sotmesa a les condicions següents:
  
1. La instal·lació que s'ha de realitzar complirà amb els reglaments aplicables a este tipus d'instal·lacions, i en particular amb el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.
  
2. La instal·lació haurà de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta direcció general la corresponent autorització.
  
3. El termini previst per a l'execució de la instal·lació és de dotze mesos, comptadors a partir de la notificació de la present resolució. No obstant això, abans de l'acabament del termini esmentat, Iberdrola Distribución Eléctrica, SAU, podrà sol·licitar una ampliació d'este per mitjà d'una sol·licitud motivada davant d'esta Direcció General d'Energia. Una vegada executat el projecte, s'haurà de presentar sol·licitud de posada en servici davant de la Unitat Territorial d'Energia d'Alacant acompanyada de la documentació establida reglamentàriament.
  
4. L'administració deixarà sense efecte la present resolució en el moment en què observe l'incompliment de les condicions imposades en esta.
  
5. Condicions d'orde mediambiental:
  
a) Una vegada efectuada la instal·lació es procedirà a l'arreplegada del material sobrant i del trasllat a un abocador autoritzat, i a la restauració a l'estat original de les zones afectades per mitjà de l'aportació de terra vegetal i la plantació d'espècies arbustives i herbàcies pròpies de la zona.
  
b) Si durant l'execució de les obres es produïra qualsevol troballa arqueològica, el fet es posarà en coneixement de la Direcció General de Política Lingüística i Patrimoni Cultural Valencià, de la Conselleria de Cultura, Educació i Esport, de forma immediata, i s'adoptaran les mesures pertinents a fi de la seua protecció i conservació, de conformitat amb el que establixen els articles 63 i 65 de la Llei 4/1998, d'11 de juny, de la Generalitat Valenciana, del Patrimoni Cultural Valencià.
  
La present resolució no és definitiva en via administrativa i en contra podrà interposar-se un recurs d'alçada davant del secretari autonòmic d'Infrastructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.